
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei
           





Bucureşti, 19.02.2002


şi Comunicaţiilor








Nr. 36/14

AVIZ

asupra proiectului de Lege pentru aprobarea Ordonanţei Guvernului nr. 24/2002 

privind încasarea prin mijloace electronice a impozitelor şi taxelor locale


În conformitate cu prevederile art. 89 din Regulamentul Camerei Deputaţilor, Comisia pentru Tehnologia Informaţiei şi Telecomunicaţiilor a fost sesizată pentru dezbatere şi avizare cu proiectul de lege pentru aprobarea Ordonanţei Guvernului nr. 24/2002 privind încasarea prin mijloace electronice a impozitelor şi taxelor locale trimis cu adresa nr. 40 din 05.02.2002, înregistrată sub nr. 36/5 din 05.02.2002.


Potrivit prevederilor art. 60 din Regulamentul Camerei Deputaţilor, Comisia a dezbătut proiectul de lege menţionat mai sus în şedinţa din 19.02.2002.


Membrii Comisiei au examinat Ordonanţa Guvernului supusă aprobării, propunând amendamentele care se regăsesc în anexă.


În urma dezbaterilor, cu majoritate de voturi s-a hotărât avizarea favorabilă a proiectului de lege, cu amendamentele anexate.


În raport de obiectul şi conţinutul său, proiectul de lege face parte din categoria legilor ordinare.







PREŞEDINTE,







dr. Varujan Pambuccian

	
	ANEXĂ


	
	

	Nr. 

crt.
	Text iniţial
	Text propus de Comisie
	Motivare

	0.
	1.
	2.
	3.

	1. 
	Art. 1. - (1) Autorităţile administraţiei publice locale au obligaţia să asigure implementarea unui sistem electronic de încasare a impozitelor şi taxelor locale în fiecare oraş şi municipiu. 
	nemodificat
	

	2. 
	(2) Autorităţile administraţiei publice locale au obligaţia să ia toate măsurile necesare, astfel încât plata impozitelor şi a taxelor locale să se poată face şi prin intermediul sistemului electronic prevăzut la alin. (1), începând cu următoarele date: 
	(2) Autorităţile administraţiei publice locale vor lua toate măsurile necesare pentru informarea cetăţenilor asupra plăţii impozitelor şi a taxelor locale şi prin intermediul sistemului electronic prevăzut la alin. (1), începând cu următoarele date:

(V. Pambuccian)
	Pentru corelarea cu soluţia tehnică 

	3. 
	a) 1 noiembrie 2002, în cazul impozitelor şi taxelor încasate de către autorităţile administraţiei publice locale de la nivelul municipiilor; 
	a) 1 februarie 2003, în cazul impozitelor şi taxelor încasate de către autorităţile administraţiei publice locale de la nivelul municipiilor; (V. Popa)
	Pentru respectarea art. 17 alin. (3) din Legea nr. 189/1998

	4. 
	b) 1 februarie 2003, în cazul impozitelor şi taxelor încasate de către autorităţile administraţiei publice locale de la nivelul oraşelor. 
	b) 1 noiembrie 2003, în cazul impozitelor şi taxelor încasate de către autorităţile administraţiei publice locale de la nivelul oraşelor. (V. Pambuccian)
	Pentru respectarea succesiunii avute în vedere de iniţiatorul Ordonanţei

	5. 
	
	(3) Autorităţile administraţiei publice locale vor asigura condiţiile necesare astfel încât plata impozitelor şi taxelor locale să se poată face şi prin intermediul sistemului electronic prevăzut la alin. (1) (V. Pambuccian)
	Pentru corelarea cu soluţia tehnică

	6. 
	
	(4) Autorităţile administraţiei publice locale au obligaţia să ia măsuri privind asigurarea securităţii accesului la sistem şi a confidenţialităţii datelor care fac obiectul sistemului electronic prevăzut la alin. (1) (M. Fâcă)
	Pentru asigurarea securităţii şi confidenţialităţii sistemului

	7. 
	Art. 2. - În termen de 30 de zile de la data intrării în vigoare a prezentei ordonanţe, la propunerea Ministerului Administraţiei Publice şi a Ministerului Comunicaţiilor şi Tehnologiei Informaţiei, Guvernul va adopta normele metodologice privind implementarea sistemului electronic de încasare a impozitelor şi taxelor locale. 
	Nemodificat
	

	8. 
	Art. 3. - (1) Încălcarea obligaţiilor prevăzute la art. 1 constituie contravenţie şi se sancţionează cu amendă de la 20.000.000 lei la 150.000.000 lei. 
	Art. 3. - (1) Încălcarea obligaţiilor prevăzute la art. 1 alin. (2) şi alin. (4) constituie contravenţie şi se sancţionează cu amendă de la 20.000.000 lei la 150.000.000 lei. (M. Fâcă)
	Pentru corelarea cu restul prevederilor legii

	9. 
	(2) Constatarea contravenţiilor şi aplicarea amenzilor se fac de către reprezentanţi anume împuterniciţi de către Ministerul Administraţiei Publice şi Ministerul Comunicaţiilor şi Tehnologiei Informaţiei. 
	nemodificat

